《西斋秋感二十首 其十九》
元代·方回

吾所学诗伯，近世惟二陈。稍换后山骨，复写简□□。

□□足活法，亦复窥天珍。妙年张文潜，晚节吕居仁。

书名始画屋，但疏勿与亲。雍容曳绅裾，彼为何等人。

去去白云外，保此诗酒身。我死或不死，汝死为埃尘。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。